191 



meget paafaldende at se, hvilke Skarer af unge Maager, der 

 færdedes her inde {Lams leiicopterus eller glaucus). De var nu 

 netop flyvefærdige, og man fik, som Dr. Steen s trup bemær- 

 kede, nærmest det Indtryk, at hele Distriktets Maager samlede 

 deres Unger for at øve dem her i denne fredelige Krog, før 

 Vintertrækket skulde begynde. Naturligvis blev der skudt en 

 Mængde af dem, især da Grønlænderne har en virksom Methode 

 til at faa dem indenfor Skudvidde. Saa snart Maageungerne er 

 i Nærheden, tager Jægeren et hvidt Tørklæde eller endnu bedre 

 en afreven Maagevinge frem, vifter paa en egen Maade op og 

 ned med det og frembringer samtidigt en tløjlende Kaldelyd 

 — ofte besørger Kvinderne Akkompagnementet. Maageungen 

 nærmer sig øjeblikkeligt, samtidig skyder to gamle Maager pil- 

 snart hid, omkredser Ungen og udstøde ængstelige Varselsskrig 

 men holder sig selv stadigt uden for Skudvidde. Men Advar- 

 slerne er forgæves. Ungen er nysgærrig og flyver tæt ned til 

 Baaden. Saa snart den er bjærget, begynder Legen forfra og 

 altid med Resultat. 



Vore Folk skøde, sagdes der, paa én Dag henved 30 Styk- 

 ker, og det var endog mere , end de straks kunde fortære. 

 Følgehg laa der i denne Tid altid en Del Maager udenfor deres 

 Telt. De* to Nætter, jeg var ved Kuanersuit, havde der hver 

 Nat været en Ræv, som havde snuset til dem, men et Par 

 Nætter senere, fortalte man mig, havde den alligevel taget Mod 

 til sig og bortført hele Dyngen. 



Et Stykke før Bunden af Fjorden var jeg et Øjeblik i Land 

 for at se paa nogle Kilder, der kom ud fra Skrænten. I den 

 ene maaltes Vandet 4° C, omkring dens Afløb var der Pilekrat, 

 hvis Individer maalte indtil 2 Meter i naturlig Stilling og frem- 

 viste Stammer paa 5—6 Centimeters Tykkelse, og Kvanerne var 

 mindst lige saa høje som Pilene. Urtevegetationen mellem og 

 under Pilene er den sædvanlige (se senere ved Omtalen af 

 Kuanersuit) ; af særlige NotabiUteter kan fremhæves Euphrasia 



